ალ-კალკაშანდი

შიჰაბ-ად-დინ აბულ-აბბას აჰმად იბნ ალი ალ-კალკაშანდი (; დ. 1355 — ღ. 1418) — არაბი ავტორი, ენციკლოპედისტი, ეგვიპტეშ მამლუქეფიშ სასულთანეშ ადმინისტრაციული მოხელე.

ალ-კალკაშანდიშ თარი თხობელუა თიში 14-ტომიანი კაპიტალური ნახანდი „ყვერეშ გოთანა ჭარუაშ ხელუანობას“ („სუბჰ ალ-ა'შა ფი სინა'ათ ალ-ინშა“), ნამუთ 1412 წანას გათჷ (რსული სახეთ იბეშტჷ 1913–20 წანეფს, კაიროს). თხობელუა 10 ნორთო (მაკალა) ირთუ. მაჟირა ნორთის (ტომი III–IV) მოჩამილი რე მასალა სა­ქორთუოშ ისტორიაშ დო გეოგრაფიაშ გეშა; ოლქეფიშ დო ნოღეფიშ, ოვაჭარე რზეფიშ დო შხვეფიშ ეჭარუა. ნახანდის რე ჩინებეფი საქორთუო-ეგვიპტეშ, თაშნეშე საქორთუოშ მაფაშ დო ირანიშ ილხანეფიშ ურ­თი­ართობაშ ისტორიაშენ. 

ალ-კალკაშანდიშ თხობუა გეპონჷ ელომარიშ (ღ. 1348) ნახანდის. ალ-კალკაშანდიშ წყუშ ჩინებათ, მონღოლეფიშ ყაენიშ კაბეტ ვეზირ ჩობანს თისხიშა მოუხვარებჷ გიორგი V მაბარჩხალეშა, ნამჷ-და ქორთუ მაფა თის მუში ჭყანაშ გიოპონო დო ჭირშე გიშმაღალარო იკოროცხჷ. ჩინებეფი საქორთუოშ გეშა ეშაშაყარჷ დო რუსულო თანგჷ ვლადიმერ ტიზენჰაუზენქ, დო ეგვიპტეშ სულთანიშ კარს შემუშებული ­ქორთუ მაფეეფშო მერინაშ წესიშ არაბული ტექსტი მიშაღალირი რე გიორგი წერეთელიშ არაბულ ქრესტომათიაშა; თიში ქორთული ნათანგა დობეშტეს ივანე ჯავახიშვილქ, ავთანდილ მენთეშაშვილქ დო შხვ.

ლიტერატურა
 Заметка Элькалькашанди о грузинах / [В. Тизенгаузен]. - [Санкт-Петербург] : тип. Имп. Акад. наук, [1887]. - 9 с. ; 27см.. - Авт. указан в конце текста. - Без тит. л. и обл.. - Отт. из "Зап. Вост. отд. Рус. археол. общ." 1887, т. 1, вып. 3, с. 208-216
 არაბული ქრესტომათია. - თბ. : სტალინის სახ. თბილისის სახელმწ. უნ-ტის გამ-ბა და სტ., 1949. - 16,108გვ. ; 22სმ. - თავფურც. და წინასიტყვაობები ქართულ-რუსულ ენებზე, ტექსტი არაბულ ენაზე.
 საქართველოს და ეგვიპტის ისტორიის ურთიერთობიდან / ა. მენთეშაშვილი // დროშა. - თბილისი, 1958. - N9. - გვ.18-19.
 მასალები საქართველო-ეგვიპტის ურთიერთობის ისტორიისათვის / ბ. სილაგაძე // ქართული წყაროთმცოდნეობა / ისტორიის, არქეოლოგიისა და ეთნოგრაფიის ინსტიტუტი. - თბილისი, 1968. - ტ.2. - გვ.87-104
 ჯავახი­შვი­ლი ივ., თხზულებანი თორმეტ ტომად, ტ. 3, თბ., 1982

კატეგორია:არაბი ისტორიკოსეფი
კატეგორია:შქა ოშწანურეეფიშ ისტორიკოსეფი
კატეგორია:დანუბადი 1355
კატეგორია:ნაღურა 1418
კატეგორია:შხვაშთური ავტორეფი საქორთუოშ დო ქორთუეფიშ გეშა